open-index/open-wikipedia-markdown huggingface dataset:
Washington gazetaları listasi

**Washington gazetaları listasi**

* Bainbridge Island Review &mdash; Bainbridge Island
* Bellingham Herald &mdash; Bellingham
* Blue City Monthly &mdash; Seattle and Snohomish County
* The Cheney Free Press &mdash; Cheney
* The Chronicle &mdash; Centralia
* The Clark County Sun &mdash; Vancouver
* The Columbian &mdash; Vancouver
* The Daily News  &mdash; Longview
* The Daily Record &mdash; Ellensburg
* The Daily World &mdash; Aberdeen
* The Herald  &mdash; Everett
* The Inlander &mdash; Spokane
* King County Journal &mdash; Bellevue (2002 &ndash; 2007)
* Kitsap Sun &mdash; Bremerton
* Omak–Okanogan County Chronicle'' &mdash; Omak
* The Olympian &mdash; Olympia
* Peninsula Daily News &mdash; Port Angeles
* The Port Townsend & Jefferson County Leader &mdash; Port Townsend
* Seattle Post-Intelligencer &mdash; Seattle
* The Seattle Times &mdash; Seattle
* Seattle Weekly &mdash; Seattle
* Skagit Valley Herald &mdash; Mount Vernon
* The Spokesman-Review &mdash; Spokane
* The Stranger' &mdash; Seattle
* Tacoma News Tribune Tacoma
* Tri-City Herald &mdash; Kennewick
* Walla Walla Union-Bulletin &mdash; Walla Walla
* The Wenatchee World &mdash; Wenatchee
* Whidbey News-Times &mdash; Oak Harbor
* Yakima Herald-Republic &mdash; Yakima

### Hem bak
* Washington
* Washingtonlular
Agasını öldürmäk isteyän kız

Agasını öldürmäk isteyän kız

V.MOŞKOVun: Наречие Бессарабских гагаузов (1904 yıl) kiyadından
Bir vakıt varmış iki kardaş, biri çocuk, biri kız. Giderlar ikisi bir pustiyalıkta yaşamaa. 

Yapayorlar bir bordey, yaşarmışlar ikisi. Kız oturumuş bordeydä, agası gidärmiş avlanmaa. Bir gün gitmiş uzak, da gecelemiş kırda. Gelmiş kıza bir dev adamı, da yatayor onunnan o gecä. Da demiş dev kıza: 

Ha öldürelim senin aganı da ikimiz yaşaylım”. Kız demiş: “Nası öldürelim onu, o pek kaavi?” Dev demiş: “Hasta et kendini da de ona, olsa canavar südü, alışacan”. Dev gitmiş, gelmiş kardaşı, bulmuş kızı hasta, sormuş kızkardaşına: “Ne canın isteer?” O da demiş: “Olsa canavar südü, içeyim, sansın alışacam”. 

Almış kardaşı tüfeeni, bir da şişä, da gitmiş, nerdä canavarın yavruları durudu.  He-nez da gelmiş ta canavar yavrularnı emzirmää. Kurulmuş Yuvan urmaa canavarı. Canavar demiş: “Ne istärsän, verim sana, salt öldürmä beni”. O da demiş: “Biraz süt ver bana”. 

Gitmiş Yuvan, almış bir az süt, vermiş canavar bir da pali ona. Gitmiş kızkardaşına da vermiş südü. Kızkardaşı almış südü, saklı dökmüş erä. Gider Yuvan genä avlanmaa. Geler dev, sorayor kıza: “Nası, geldi mi canavardan?” Demiş: “Geldi”. O dev demiş: “Yolla onu, gitsin, aslan südü getirsin da paralasın onu aslan”. 

Gelmiş Yuvan, kız genä demiş Yuvana: “Git kardaşım da getir bana aslan südü”. Almış Yuvan tüfeeni hem şişeyi da gitmiş. Taman gitmiş, aslan henez gelmiş yavrularnı emzirmää. Kurulmuş tüfeknän urmaa. Aslan demiş: “Ne istärsän verin sana, salt öldürmä beni”. O da demiş: “Biraz süt ver bana”. 

Aslan demiş: “Gel vereyim”. Gitmiş Yuvan, vermiş ona süt, vermiş bir da yavru. Almış Yuvan yavruyu hem südü, gelmiş evä, koymuş yavruyuyöbürün yanına. Südü vermiş kızkardaşına, o da almış südü, dökmüş erä. Genä gitmiş Yuvan avlanmaa, gelmiş dev da sormuş: “Ödürmemiş mi onu aslan?” Kız da demiş: “İyecek, onuçun vermiş ona bir da yavru”. Dev genä demiş: “Yolla onu, gitsin, ayı südü getirsin sana da belkim ayı iyir onu”. 

Geler avşamneyim Yuvan, kızkardaşı demiş ona: “Git, getir bana ayı südü”. Gitmiş Yuvan ayı südü getirmää. Açan gitmiş, ayı emzirimiş yavrularnı. Kurulmuş urmaa. Ayı demiş: “Ne istärsan, verim sana”. O da demiş: “Biraz süt bana ver”. “Verim – demiş. Gider, almış süt, ayı vermiş bir da pali. Almış paliyi da geler evä, vermiş südü, baksa, iki dev içerdä lafederlar. 

Girmiş içeri. Girdiynän içeri, tutmuşlar onu, baalamışlar ellerni aardına. Çıkarmış biri buçaanı kesmää. O da demiş: “Çıkarın beni dışarı da var bir-iki piidim söleyim”. Çıkarmışlar onu dışarı. Başlamış baar-maa: “Nä Vedi, nä Avdi, nä Grevan!” O saat gelmişlär onun o palileri, koparmışlar çatıyı ellerindän da hızlanayorlar devleri, paralamışlar. Brakmış çocuk kızkardaşını da gitmiş nänı gözü görüsa.
Türkiye cumhuriyetin 82-ci yıldönümü

**Türkiye cumhuriyetin 82-ci yıldönümü**

Canavar ayın (oktäbri) 29-da Türkiye Cumhuriyetinin kuruluş günü yortusu bakıldı. Seksän iki yıl geeri ATATÜRK Kemal Paşa Türkiyenin kurulmasını dünneyä bildirdi. Canavar ayın 29-zu türk halkı için en önemli yortu oldu. Bu yortu Türkiyedä devlet uurunda bir yortu olarak bakılêr.

Türkiye devleti dışında bulunan Türkiye diplomatik misiyaları bu günnän ilgili reçepşiya vererlär.
Canavar ayın (oktäbri) 28-dä ölä bir reçepşiya Türkiye Cumhuriyetinin Moldova Respublikasında Büükelçisi Fatma Fırat TOPÇUOĞLU tarafından Kişinêuda bulunan Dedeman otelindä verildi.

Reçepşiyaya Moldova Respublikasının hem Gagauziyanın politika, devlet, kultura adamnarı, diplomatlar hem halklararası misiya başkannarı, işadamnarı teklif edildilär.

Reçepşiyanın açılışımda duhovoy orkestra Türkiyenin hem Moldovanın gimnaların çaldı.

Sora Büükelçi Fatma Fırat TOPÇUOĞLU, romın dilindä konuşarak, reçepşiyanın açılış sözünü yaptı.

Moldova tarafından reçepşiyada Moldova üüredicilik, gençlik hem sport Bakanı Viktor ŞVİRKUN söz tuttu.
Kuş gripası

**Kuş gripası konkurenşiyeda eni silah mı**

Bitki vakıtlar dünneyin her tarafından geler haberlär, ani kuşlarda, kimär kerä insannarda da, “kuş gripası” hastalıı bulêrlar. 

Dooru “kuş gripası” dediimiz hastalık var. Ama unutmayın, ani ona karşı vakşina da artık var. Hastaları var nicä yılaçlamaa.

Ama buna bakmadaan, masmediya milionnarca insannarın ölmesinnän korkudêr. Sansın büün medişina XIX-cu üzyılın uurunda bulunarmış gibi. Düünnedä panika başlamaya yakın. 

Hadiyin düşünelim kimä bu ajiotaj lääzım? En ilkin ilaç hem vakşina yapan fabrikaların hem aptekaların saabilerinä. Onnar bundan, kesinniklän, taa da çok zenginneyeceklär.

Tutêrsınız mı aklınızda, açan mileniumun başında kompyuterların bozulmasınnan korkudardılar? Kim kazandı bu yalandan hem nekadar kazandı bir yılın içindä belli oldu.

“Kuş gripasından”, en aazından, taa bir kazanan taraf var – Evropanın hem Amerikanın kuş büüdän industriyası. Onnar Kitayın hem eski Sovetlär Birliinä girän devletlerin bu işlän bu uurda ekonomika kalkınmasını kösteklemää savaşêrlar. 
Saklı diil, ani büünkü gündä eski Sovetlär Birlii topraklarında yaşayan insannarın may 90% fıkaaralıkta yaşêêrlar. Onnarın iyeceklerin temelindä taa çok kuş (tauk, kaz, ördek hem pipi) eti hem yımırtaları er alêrlar. 

Bu iş gösterer, ani burası çok büük hem geniş bir paneerdır. O panerda da konkurenşiyayı yok etmä deyni türlü oyunnar oynanılêr. “Kuş gripası” hastalıı da o oyunnarın birisi olabilir.

Not. Bu hastalık halizdän büük beladır. Ondan kurtulmaa deyni devlet uurunda programalar kurulsun lääzım hem bu iş için devletin, diil vatandaşların, kesesindän, para verilsin lääzım.
Çadırda gagauz türküsü festivali

**Çadırda gagauz türküsü festivali**

Canavar ayın (oktäbri) 7-8 günnerindä Gagauziyanın Çadır kasabasında altıncı kere “GAGAUZ TÜRKÜSÜ” festivali oldu. Moldova hem Ukrayna gagauzlarından kaare bu festivalä, TİKAnın yardımınnan, Türkiyedän Kultura Bakannıın folklor muzıkası ansambli katıldı.

İlk günü, adetä görä, festivalä katılannarın paradı oldu. Paradın başında Gagauziyanın hem Moldovanın bayrakları dalgalanardı. Bütün yol, öndä gidän Çadırdakı Kultura Evinin duhovoy orkestrası gözäl havalar çaldı.

Paradtan sora, eni açılan “Randevu” diskoteka erindä festivalä katılannarın konşertı oldu. Konşerttän sora da, hepsi türkücülerä hem ansamblilerä baaºış verildi. İkinci günü dä, festivalä katılannar, Çadır Kultura Evindä dä konşert gösterdilär.

Festival “Çadır” türküsünnän başladı. Çaldı onu solist Mihail KULEV. Festivalin kapanışında hepsi türkücülär “Yaşa, Halkım!” türküsünü çaldılar. İki türkü dä maasuz bu festival için yazıldı hem “GAGAUZ TÜRKÜSÜ” festivalin gimnaları oldu.

PATRETLERDÄ: Türkiyedän ansambli (aşaada).
Festivalin kapanışı.
Cendemä gidän adam

Cendemä gidän adam

V.MOŞKOVun: Наречие Бессарабских гагаузов (1904 yıl) kiyadından
Bir vakıt varmış bir adam fukaaraymış, gider kazanmaa da tutayor onu bir yaamur bir küüdä da o girer bir evin saçaana seperlenmää. 

Da o evä yakın varmış bir ev, zenginmiş da evin saabi ölmüş. Haciymış da kalmış karısı ihtiyar, da görer o adamı o evin saçaanda da çarayor onu, da sorayor ona: “Nerdän gelersin?” O da üfkäynan deer ona: “Cendemdän”. 

Karı da deer ona: “Çoktan mı gittin orayı sän?” “Üç ay oldu”. “Pı! – deer  o karı ona. – bizim Hacı da üç ay oldu öleli. Onu görmedin mi?” “Nası gömedim? O da orda”. “Ye nası yapayor orda?” “Nası! Yapmış kabak kapçıından terezi da alış-veriş yapayor, pek zor”. Babu deer: “Pıı! Kabak kapçıına mı kaldı, o burda altın terezisinnän satardı. 

Tez gidecän mi orayı?” “Te şindi giderim”. “Dur da yolayım ona biraz altın”. Da verer ona bir futa altın. Da gider adam. Avşam üstü geler oolu kırdan, babu çıkayor karşı ooluna da deer: “Oolum, geldi bir adam bizä da dedi, gelmiş cedemdän görüşmää da gidärdi geeri cendemä da verdim ona götürsün bobana biraz altın”. 

Oolu da demiş: “Çoktan mı gitti?” “Temin, - demiş. - gitti”. Da sormuş angı yolu aldı?  Göstermiş ona yolu, pinmiş beegirä, takışmış aardına, yaklaşmış ona. O da görmüş onu da gitmiş dermenä. Dermenci savaşarmış dermeni urmaa da deer o gidän adama: “Nası atlı geler senin aardına?” O da deer: “Padişahtan kihat gelmi, kellerin kafalarnı soysunnar da askerä daul yapaceklar”. Dermenci o saat girmiş dermen içinä o da kelmiş. 

Geler atlı, sorayor: “Görmedin mi bir adam?” “Gördüm, girdi dermenin içinä”. “Ya tut bu beegiri bän omu tutayım”. Gider, urayor kapuya, öbürü da piner beegirä da gider. O kalayor yayan, döner geeri evä. Da sormuş anası: “Etiştin mi?” “Etiştim, da verdim beegiri, tez etişsin cendemä”.
Türkiye İşbirlii Kalkınma Agenstvosu

Türkiye İşbirlii Kalkınma Agenstvosu moldovalılara yardım yaptı
TİKA (Türkiye İşbirlii Kalkınma Agenstvosu) eni bir iilik yaptı: Kişinêuda yaşayan 150  ayleyä 6 bin dolarlık iyecek (un, şeker, saa yaa, oloy, çay, pirinç) yardımı. 

“TİKA tarafından verilän yardımmnar hep taa çok gagauzlara hem Gagauziya tarafında yapıldı. – deer TİKA Kişinêu koordinatoru Nevzat YEŞİLER. - Şindi karar aldık bir yardım Kişinêuda yaşayan moldovalı fıkaara aylelerä yapmaa. Bu insannarı seçmää deyni çeşitli kuruluşlardan belgä istedik. Sora da onnarın arasın-dan 150 ayleyi seçtik”.

Yardım daatılan depodan, mallan üklü çantaları ellerindä, biri-biri ardına insannar çıkardılar. Birisinä sorduk “Sizä deyni bu yardım nedir?” Cuvabı bir kaçı birdän verdilär: “Yaşamanın ilerlemesi!” – sora, gözleri yaşlan dolu, ekledilär. – Saa olsunnar o insannar, ani bizi düşünmüşlär. Bölä bir zor vakıtta bir iilik hiç beklämäzdik. Biz çok kerä suylan ekmektän sadä suya geçärdik. Şindi biraz raatlayacez”.
Valkaneştä anmak taşı koyulacek

**Valkaneştä anmak taşı koyulacek**

1990-cı yılın Canavar ayın 25-30 günnerindä olan olaylarlan ilgili Valkaneştä 2006-cı yılda anmak taşı koyulacek. Bölä karar aldı valkaneşlilär. 

Şindilik o erdä, neredä güüsgüüsä geldilär  gagauzlar hem volontörlar 2005-ci yılın Canavar ayın 30-da bir nışan taşı koyuldu.
Şarap günü

**Şarap günü** — Moldova Prezidenti Vladimir Voroninin isteyişinä görä, 2002-ci yıldan beeri Moldovada “Şarap günü” yortusu olêr. Bu iş için Moldova Parlamentı maasuz Karar aldı.

Hiç esaba almadaan onu, ani Parlamentın Kararına görä yortu Canavar ayın (Oktäbri) ikinci Pazar günündä bakılsın lääzım, Kişinêuda “SARAP GÜNÜ”nü iki gün kutlêêrlar – hem cumêrtesi, hem Pazar günneri. 

İleri bu yortu “Mold-Expo” sergi merkezindä olardı. Bu yıl karar alındı onu Kişinêunun merkez meydanında yapmaa. Ölä da oldu.

Meydanın Başbakannık binasına çıkan tarafında bir sşena kuruldu. Meydanın dolayına da Moldovadakı şarap fabrikaları kendi sergi tükännarını erleştirdilär. Vardı burada Gagauziyadan da üç fabrika “Vinı Komrata”, “TomayVineks” hem “Kazayak-Vin”.

Yortu çeketti cumertesi günü sabaalen. Sşenaya, baºta Prezident V.VORONİN olarak, Moldova öndercileri çıktılar. Bundan sora şarap fabrikaların teatrolu paradı başladı. Meydanda bulunan siiredicilär paradı kösteklämesinnär deyni, onnarı polişiya “duvarı” ikiyä böldü. Bu verdi kolayını buradan geçän atlılar hem maşinalar insannara zarar etmesin.
Paradtan sora Moldova öndercileri sergilenän içkilerin degustaşiyasını yaptılar. Degustaşiyadan sora da en islää şarap vabrikası seçildi hem “Altın fıçı” ödülleri verildi.

Pazar günü kendi “SARAP GÜNÜ” yortularını Moldova rayonnarı da yaptı. Oldu bu yortu Gagauziyada da.
Komtarın baş meydanında Gagauziya kasabalarından hem küülerindän şarap fabrikaları hem insannar kendi şaraplarını sergiledilär. 

“SARAP GÜNÜ” yortusunu Çadır kasabasından duhovoy orkestra açtı. 

Sora, burada kurulan sşenaya, baºta Baºkan Georgiy TABUNªÇİK olarak, Gagauziya öndercileri hem Kişinêudan musaafirlär çıktılar. İlkin, meydanda bulunan insannarın önündä, bir kısa dokladlan Gagauziya çiftçilik bakanı İvan GARGALIK nasaat etti. Kutlamak sözü Başkan Georgiy TABUNŞÇİK da tuttu. “SARAP GÜNÜ” yortusunnan komratlıları Moldova Bilim Akademiyasının Başı Georgiy DUKA kutladı.

Ofişial bölümündän sora, belli ki, ºarapların degustaşiyası oldu. Ona görä, çeşitli nominaşiyalarda, en isleelileri seçildi. Hepsinä onnara baaºış hem ödül verildi.

Yortu kutlaması geç vakıdadan sürttü. Şarap, çeşitli yarışlar, konşertlär insannarı şennendirdilär.
Kotelnaya patladı

**Kotelnaya patladı**

Kasım ayın 1-dä Valkaneş kasabasının No.7 uşak başçasının yısıdıcı merkezi (kotelnaya) patlamaktan darma-daan oldu. Patlamak ölä kuvetliyadi, ani komşu evlerin pençerä sırçaları kırıldı. Allahtan uşaklara zarar olmadı.
Valkaneşlilerä parasız imeklär

**Valkaneşlilerä parasız imeklär**

Kasım ayın 16-dan beeri Valkaneş kasabasının “Kırmızı Kruça” bölümü bir kantina açtı. Orada hergün 30 kişiya (yaşlı pensionerlar, fıkaara aylelerdän uşaklar) parasız imäk veriler. “Kırmızı Kruça” bölümü imeklär için toplam 5 bin ley (kişiyä 14 ley gündä) harcayacek (2 bin leyi kendi çöbindän, 3 bin leyi da Valkaneş primariyası verdi).
Geçmişi unudannarın gelecää yok

**Geçmişi unudannarın gelecää yok**

15 yıl tamamnandı nicä 1990-cı yılın Canavar ayın 25-dä Gagauzlara karşı moldovan volontörları örüdü. Ama bu “kara” günü ne Kişinêu ne da Komrat bir türlü nışannamadı. Devletin kanadı altında bulunan presa hem may hepsi özel mediyalar hiç yarım laf ta bu iş için yazmadılar. 

Ocaba ne iş için? Nedän korktular? Biz baamsız hem serbest bir devlet diiliz mi? Bu da o devletin bir istoriyası diil mi?
Nikolay Rabov

**Rusiya büükelçisi N.Rabov valkaneşlan tanıştı**

Kasım ayın 22-dä Rusiya Kişinöv Büükelçisi Nikolay RÄBOV Gagauziyanın Valkaneş kasabasına bir gezi yaptı. Bu gezidä hem politika, hem ekonomika hem da kultura işleri bireri örüldülär.

Valkaneşº kasabasına geldii zaman  Büükelçi Nikolay RÄBOV ilkin rayon administraţiya baºınnan Fedor TERZİylän hem Valkaneş primarı Konstantin BOZBEYlän buluştu. Burada Büükelçi N. RÄBOV açıkladı, ani  onun gelişi “tarafımızın soţial-ekonomika durumunnan tanışmak”. Buna bakmadaan taa sora Büükelçi Pridnestrovyeylan hem Moldova-Rusiya ilişkilerinnän ilgili politika konularını da açıkladı. O urgulada, ani bu ilişkilär herzaman dostluk hem birtakımnık çerçevesidä oldular hem ileri dooru da olaceklar.

Rayon hem kasaba insannarın-nan buluşmaktan sora Rusiya Büükelçisi Valkaneşin 3-cü nomaralı rus şkolasına bir vizit yaptı.  Burada onu tuz-ekmeklän karşladılar. Şkola öndercileri şkolaylan hem şkolada rus dilindä üürenmäk proşesinnän Canabisini tanıştırdılar. 

Kendi tarafından Büükelçi şkolanın biblioteksına bir takım şkola kiyadı baaşladı.

Gezi programasına görä N. RÄBOVa Valkaneşin yanında bulunan Rusiya-Osmannı imperatorluu arasında cenglän ilgili anmak taşını gösterdilär. 

Gezinin sonunda Büükelçi N. RÄBOV kasabada bulunan “Valkaneş” adlı serbest ekonomika bölgesinnän tanıştı.
Moldovada evlerä eni paalar

**Moldovada evlerä eni paalar**

Moldova Pravitelstvosunun kararına görä evlerin paaları enidän bakılacek hem, belli ki, zeedelene-cek. 

Pravitelstvo sayêr, ani evlerdän alınan vergilär pek küçük. Eni ev paaları verecek kolayını o vergileri da zeedeletmää.
Gagauziyada sekond hand olmaydı halk ne giyeceydi

**Gagauziyada sekond hand olmaydı halk ne giyeceydi**

Saklı iş diil, ani insannarın çoyu bir buka ekmek kazanmaa deyni yabancılaa (Rusiya, Türkiye, İtaliya, Portugaliya h.b.) giderlär. 

Büük ayleleri bakmaa deyni o kazançlar da etmeer. Hadi imäk için para var. Ama eni rubalar için? Da te ozaman SEKOND HAND (ikinci el) malları kurtarêr.

Bir şüpesiz var nicä açıklamaa, ani insannarın çoyu SEKOND HAND mallarını alêr hem kullanêr. Bunda ayıp bişey yok. Bütün düneydä bu iş var. Ama genä dä durmamayca dürter bir soruş: SEKOND HAND olmaydı halk ne giyeceydi? 

Dedelerdän kalan giyimnäri mi? Onnar genä modaya girer. Haliz keptarlar hem kürklär! Kürklerä şindi “dublönka” deerlär.

Belli ki insannar çarıklara, sargılara hem çukmannara bekim dönmeyeceydilär. Ama kim biler?
Valkaneştä gagauzçaya karşı üçüncü dalga

**Valkaneştä gagauzçaya karşı üçüncü dalga**

Valkaneştän gelän haberlerä görä, bu kasabada, gagauz dilin üürenmesinä karşı genä kiyatlar yazılêr. Kiyatları yazannar analar bobalar. Bunda bişey ters olmayaceydı herliim bu yazılar Valkaneş kasabasından gagauzçaya karşı çıkan artık üçüncü dalga olmaydı. 

Yazılan kiyatlarda al kannı bir kaç çizi geçer: DÖRT DİL (rusça, moldovanca, angliyca ya nemşeycä yada franţuzça, gagauzça) ÜÜRENMÄÄ UŞAKLARA ZORMUŞ! Onnarın arasında en zor GAGAUZ DİLİYMİŞ! Bu üzerä da ONUN ÜÜRENMESİNDÄN VAZGEÇMÄÄ! Ya da üürenmäk saatlarını aazaltmaa. Ya da şkolaları  genä FAKULTATİVA çevirmää!

Bu kiyatların peydalanmasında bir kural var – onnar herkerä peydalanêrlar ozaman AÇAN GAGAUZ DİLİN ÜÜRENMESİNİ ZAPAYA KOYMAA İSTEERLÄR. Hem herkerä onnar peydalanêrlar ilkin Vakaneştän.

Ölä oldu altmışıncı yıllarda, açan gagauz dilindä şkolaları kapadılar. Bu ilk dalgaydı.

İkinci dalga oldu seksenci yıllarda, açan gagauz dilindä şkolaları açmaa istedik. Ozaman da buna karşı oradan kiyatlar gelmää başladı (1988-1989 yıllarından “Ana Sözü” gazetalarını bakın).

Ölä olêr şindi da, açan gagauz dili yavaş-yavaş ayaa kalkmaa, kaavileşmää başladı, açan onu herbir şkolada predmet olarak üürenmää başladılar.

Acaba Valkaneşli gagauzlar  kendi ama dillerini sevmeerlär mi? Kendi dilindän atılan insannar deli mi acaba! Bunu inanmêêrım! 

İnanêrım bir işi - onnarı bu yan-nış yola sapıdan var? O sapıdannar kim? Bu soruş kendi cuvabını bekleer!

Bir iş belli - bunun altında nesa yatêr? Bu soruşun cuvabı nekadar çok susakta saklı kalacek, susak kırıldıynan, dolaya okadar çok koku yayılacek.

Açık mı, kapalı mı, pak mı, kirli mi yollarlan GAGAUZ DİLİNİ en aazdan zapaya koymaa, en çok ta DÜNNÄ ÜZÜNDÄN YOK ETMÄÄ savaşêrlar. Buna karşı nelär koyacez? Osa olan işlerä hep ölä saar hem dilsiz mi bakacez?
Şarap kasabası

**Şarap kasabası**

Prezident Vladimir VORONİNın teklifinä görä Moldovanın üzüm hem şarapçılık Milli institutun topraklarında “Şarap kasabası” (iş hem dinnenmäk merkezi) kurulacek. “Şarap kasabasının” açılışı gelän yılın “Şarap festivali - 2006” yortusunda olacek.
Paskellä en paalı din yortusu

Paskellä en paalı din yortusu

Yaarına PASKELLÄ - hristian dünnesinin en büük yortulardan birisi. Herbir insan hazırlanêr ona: oruç tutêr; kendi canını günahlardan paklêêr; komka alêr; aularını, evlerini hem içerlerini tertipleer. Belli ki, paskelleyä karşı paska, boyalı yımırta hem orucu bozmaa deyni çeşitli imeklär hazırlêêr.

Yortu geldiinän saadıçlara, analara-bobalara musaafirlää giderlär. Biri-birinnän selämlaşêrlar: “Hrisroz dirildi!”, “Hakına dirildi!”

Evlerinizä, aylelerinizä saalık, uzun ömür dileeriz. Allaa versin yaşamanızda taa çok-çok Paskellä kazanasınız.
Redakţiya.
Çözülmäz davalar

**Çözülmäz davalar**

V.MOŞKOVun: Наречие Бессарабских гагаузов (1904 yıl) kiyadından
İki adam gitmişlär alış-veriş yapmaa. Yolda gidärkän, gitmişlär bir babuya, da o babuda gecelemişlär.
 
Sabahleyin pişirtmişlär babuya dört yımırta, imişlär da babuya ödämedän yımırtaları gitmişlär. Yımırtaların paası sekiz kopeykaymış. O adamnar da başlamışlar alış-veriş sekiz kopeykadan o babunun kısmetinä, ani yıkram etmiş onnarı. İrmi yıl oluncasına, onnar kazanmışlar sekiz kopeykadan sekizüz karbona. 

Da gelmişlär o babuya yımırtaların parasını ödemää. Babu üürenmiş, nası iş olduunu, aalaşmış o iki adam için sultana daava etmää da istemiş onnardan zarar ettii parasını. “Her bän sizä pişirmeyäydim o dört yımırtayı, o yımırtalardan çıkaceydı dört piliç. Her bir piliç yımırtlayaceydı irmişär yımırta. 

O yımırtaların piliçleri da yımırtlayaceydılar irmişär yımırta, taa ileri dooru”. Vardı bir şiret adam, adı Nastradindi. Yollamışlar onu çaarsınnar, görsün bu işlerin daavasını. Nastradin getirmiş bir büük çüven, koymuş onun içinä booday, da başlamış pişirmää. 

Çok vakıt kaynatmış o boodayı, sora yollamış o adamnarı, eksinnär o boodayı. Sormuşlar ona: “Acaba büüyär mi bu pişmiş booday?” O da demiş onnara: “Sanki olmuş mu bölä iş, pişmiş yımırtadan çıksın piliç? Alın, - dedi boyarlara, - paranızı, ama babuya bişeycik vermeyin
Gagauziya renkleri tablolarda

**Gagauziya renkleri tablolarda**

Türkiye Büükelçiliin yardımınnan Kişinövdakı DEDEMAN otelindä Gagauziyadan resimcilerin sergisi açıldı. Sergiya beş anılmış resimci katıldı: Mihail ARABACI, Petri FAZLI, Dimitri NOVAK (Ayoglu), Grigoriy DEÇEV hem Födor DULOGLU. 
Serginin açılışında Türkiye Büükelçisi Fatma Fırat TOPÇUOĞLU pay aldı.

Bu sergi Kişinövda gagauz resimcilerinin ilk sergisi diildir. Ama, doorusunu lääzım sölemää, ani ilk kerä Gagauziyanın resimcileri Moldovanın baş kasabasında birliktä sergi yapêrlar, bukadar  tablo insan arasına çıkarêrlar. 

Çeşitli tehnikada yazılı olan (realizma, avangard, kosmologiya, kubizma) irmi altı tabloda Gagauziyanın ruhu hem gözellii gösteriler.

Otelä gelän musaafirlär hem resim sevän siiredicilär diil salt tanışaceklar resimnärlän, ama kolayı var onnarı satın alsınnarda. Paa listesi erindä bulunêr. Tabloların paaları 90 - 1400 EURO arasında bulunêr.
Moldova kadetlerin arasında serbest güreş çempionatı

**Moldova kadetlerin arasında serbest güreş çempionatı**

Komratta olan Moldova kadetlerin arasında serbest güreş çempionatında Gagauziya sportsmenneri kendilerini en islää taraftan göstedilär: 4 altın, 3 gümüş hem 5 bronz medali aldılar. Bu açıklêêr onu, ani dedelerimizdän kalan güreş adetlerini gençlär, nicä bir bayraa, ileri, üüsek erlerä, götürerlär. 

Te onnarın adları:

Altın medalileri alannar: Vasiliy ESİR (46 kg), Oleg POMETKO (69 kg), Mihail FRANJEV (76 kg), Mihail MOLLA (85 kg).

Gümüş medalileri alannar: Nikolay GERÇOGLU (50 kg), Mihail YALANCI (76 kg), Andrey ROMANOV (100 kg).

Bronz medalileri alannar: Andrey GARÇU (46 kg), Vitaliy KURDOV (63 kg), Mihail TEZEK (69 kg), Sergey FRANJEV (76 kg), Aleksandr ROMANOV (85 kg).

Bu erleri kazanmaa deyni onnara trenerleri, başta olan baş trener D.KUZNEŞOV, yardım ederlär.
Yunus Emre avşamı

**Yunus Emre avşamı**

Komrattakı Atatürk bibliotekasında Yunus EMRE literatura avşamı oldu. Yunus EMRE XIII üzyılda yaşayan türk poêtı. O ilk başlamış türk dilindä peet yazmaa. Onadan bütün poêtlar ya farsi yada arab dilindä yazarmışlar. 

Literatura avşamında pay aldılar KDU üürencileri. Onnara deyni Yunus EMRE için film gösterildi, onun yaratmalarınnan kasetalar seslendi. Bundan kaarä poêtın peetlerini okudular Kongaz türk lişeyin üüredicisi Mehmet ERDOĞAN hem bibliotekanın zaametçisi Praskovya KARA.

Te Yunus EMREnin yazdıı peet-lerdän birisi:

* Gelin tanış olalım.

* İşi kolay kılalım.

* Sevelim, sevilelim!
Kim duudurdu kuliyi

**Kim duudurdu kuliyi**

V.MOŞKOVun: Наречие Бессарабских гагаузов (1904 yıl) kiyadından
Toplanmışlar dört mujık: olmuşlar kafadar: gideceklär panayıra. Birinin varmış bir kısıraa: birinin varmış bir taligası: birinin da varmış hamudu: birinin da varmış bir iiri aacı. 

Toplanmışlar, koşmuşlar bir taliga dört kişi, giderlär. Bir gün gitmişlär, avşam olmuş. Kalmışlar kırda, yatmışlar uyumaa. O gecä kulunêr o kısırak. Biri därmiş: “Kuli kısıraan”, biri därmiş: “Kuli taliganın”, biri därmiş: 

Kuli hamudun biri da därmiş: “Yok, kuli iiri aaçın”. Kısıraan saabisi demiş: “Hadi gidelim kadıya, ne därsa, o olacek”. Gitmişlär bunnar.

Kadı demiş: “Koy sän orayı kısıraa, koy sän da taligayı, koy sän da orayı hamudu, koy sän da iiri aacı, da kolvereyim kuliyi, da kuli nereyi gidärsa, onun olacek”. Kuliyi kolverdiynän, gitmiş dooru kısıraa. Almış adam kuliyi da gitmiş. Öbürlär kalmış etiklerinnän.
Hederlez festivali

**Hederlez festivali hoş geldin**

İki yılda bir kere Komratta “Hederlez” adına gagauz êstrada türküsü hem oyunnarı yarışmak Festivali olêr. Bu yıl Festivaldä Gagauziyadan hem Ukraynanın Bolgrad rayonundan ansamblilär hem türkücülär pay aldılar. Festival pek meraklı geçti. Katılannarın ustalıı büüktü. Onuştan sık-sık erlär ikiyä payedilärdilär.

Festivalin en Büük ödülünü – Granpri – Çadırdan “Çayır” ansamblisi (önderci – Mihail KULEV) aldı .
Kalan erlär bölä payedildi:

Solistlerin arasında ilk eri kongazlı Andrey PALİK hem valkaneşli Dimitri NEDOV payettilär. 

İkinci erdä kongazlıyka Mariya İKİZLİ hem Ukraynanın Bolgrad rayonun Bolboka küüyündän Natalya NEÇEVA bulunêrlar. 

Üçüncü eri jüri bolbokalıykaya Sofiya BOGDANOVA-ŞONKOVAya hem baurçuluykaya Lüdmila TUKANa verdi.

VİA ansamblilerin arasında birinci eri payettilär Kongazdan “Gül” (önderci – Födor MİNKU) hem Komrattan “Serin Su” (önderci - Födor RADİONOV) ansamblileri.

Kalan erleri Kazayktan “Milenium” hem Ukraynanın Bolgrad rayonun Dimitrovka küüyün “Zümbül” ansamblileri kapladılar.

Oyun ansamblilerin arasında ödülleri Valkaneştän “Gençlik” (önderci – Vera ÇİFLİKLİ) hem Komrattan “Vdohnoveniye” (önderci – Svetlana GAYDARCI) ansamblilerinä verdilär.

En islää kompozitorlar olarak Födor RADİONOV (Komrat) hem Leonid URUM (Çöşmäküüyü) tanındılar.

Verildi ödül peetçilerä dä: Todur MARİNOGLUya, Andrey PALİKä hem Födor KİROVİÇä.

Jurü genç türkücüleri kongazlıykayı Marina NİKOLAEVAyı  hem aydarlıyı Georgiy KURDOGLUyu da nışannadı.

“Hederlez” adına gagauz êstrada türküsü hem oyunnarı yarışmak Festivalindä hepsi pay alannara diploma, para ödülleri hem baaşışlar verildi.
Kiyatlarda üüredicilär ortak olsunnar lääzım

**Kiyatlarda üüredicilär ortak olsunnar lääzım**

Hepsi biler, ani üüredici zanaatı en zor zanaatlardan birisidir. Ama gagauz dili üüredicilerin zanaatı iki okadar taa da zor. Zor zerä üürenmäk kiyatları yufka, metodika kiyatları etişmeer, yardımcı material yok... (Bu sıraya var nicä dizmemää zarplatayı da. Ama bu ayırı bir konudur). 

Bakmadaan bu zorluklara, gagauz dili üüredicileri genä da kendi işini islää yapmaa savaşêrlar. Bu uurda da onnara yardımcı olêr o seminarlar hem toplantılar, angılarını onnar için sıkça hazırlêêrlar RUNOların zaametçileri.

Geçennerdä, RUNO zaametçisi Liliya Födorovna NADEJDAnın öndercilii altında, ölä bir seminar Çadır rayonun Kazayak küüyün lişeyindä oldu. Seminarda bütün rayondan gelän gagauz dili üüredicilerin çoyu pay aldılar. 

Musaafirlär Kazayak lişeyin gagauz dili üüredicileri tarafından verilän açık uroklarda bulundular. Sora bu uroklarlan ilgili incelemelär yaptılar. 

Seminarda gagauz dilin üürenmesindä kimi problemalar incelendi hem onnarın çözülmesindä yollar aaraştırıldı. Üüredicilerin tarafından koyulan soruşlara L.F. NADEJDA cuvap verdi. 

Seminar bittiktän sora üüredicilär Ana sözü gazetasının baş redaktorunnan Todur Zanetlän buluştular. Üüredicilär gazetadan nelär bekleerlär açıkladılar. Buluşmakta “Ana Sözü” gazetanın üüredicilerä hem şkolalara nesoy yardım yapacaa konuşuldu.

Gagauz dilindä üürenmäk kiyatları için da soruşlar kaldırıldı. 

Üüredicilär sayêrlar, ani büünkü gagauz dilindä üürenmäk kiyatları gagauz dilini üüretmää deyni eterli diil. Onnarın çoyunda, yıldan-yıla, hep o materiallar tekrarlanêr. Çoyu gagauz yazıcıları için aaz hem obyektivsiz materiallar veriler.

Uşaklar klastan klasa hep o yaratmaları üürenerlär. Halkın istoriyası için hem aaçlık için aaz material var. 

Kiyatların enidän hazırlamasında üüredicilerin fikirleri esaba alınsın lääzım. Yada, taa doorusu, üüredicilär kiyatların hazırlanmasında ortak olsunnar lääzım. Ozaman kiyatlar halktan, üüredicilik proşesından kopmamış olaceklar.

Kazayakta buluşmak gösterdi, ani bölä seminarlar faydalıdır. Hem taa da faydalı olacek onnar ozaman, açan bütün Gagauziyanın gagauz dilindä üüredicileri, en aazdan, yılda iki-üç kerä bireri toplanaceklar. Da o toplantılarda diil salt NE YAPMAA konuşulacek, ama bu iş için para kabledennär bu uurda NE YAPILDI konusunda cuvap tutaceklar. Ozaman işlär taa hızlı ileri örüyeseklär.
Kolorado gazetaları listasi

**Kolorado gazetaları listasi**

* The Denver Post (412,669) denverpost.com – Denver
* The Gazette (64,394) gazette.com – Colorado Springs
* Daily Camera (40,483) dailycamera.com –  Boulder
* The Pueblo Chieftain (35,793) chieftain.com – Pueblo
* The Daily Sentinel  (23,602) gjsentinel.com – Grand Junction
* Daily Times-Call (20,820) longmontfyi.com – Longmont
* The Coloradoan (19,530) coloradoan.com – Fort Collins
* Reporter-Herald (19,024) reporterherald.com – Loveland
* The Durango Herald (7,710) durangoherald.com – Durango
* Cañon City Daily Record (5,271) canoncitydailyrecord.com – Cañon City
* The Advocate aucdadvocate.com – Denver
* Alamosa Valley Courier 
* Ag Journal Online agjournalonline.com – La Junta
* Akron News-Reporter akronnewsreporter.com – Akron
* Aspen Times - Aspen aspentimes.com
* Aspen Daily News aspendailynews.com – Aspen
* Aurora Sentinel aurorasentinel.com – Aurora
* Bent County Democrat bcdemocratonline.com – Las Animas
* Berthoud Weekly Surveyor berthoudsurveyor.com – Berthoud
* Broomfield Enterprise broomfieldenterprise.com – Broomfield
* Boulder County Business Report Boulder
* Boulder Weekly boulderweekly.com – Boulder
* Brush News-Tribune brushnewstribune.com – Brush
* Burlington Record burlingtonrecordonline.com – Burlington
* University of Colorado at Boulder Media The Campus Press thecampuspress.com – University of Colorado at Boulder)
* Cañon Cafe canoncafe.com – Cañon City
* Canyon Courier canyoncourier.com – Conifer)
* Valley Journal valley-journal.com – Carbondale
* Center Post Dispatch 
* The Citizen Telegraph citizentelegram.com – Rifle
* Colorado Daily coloradodaily.com – Boulder
* The Colorado Springs Business Journal sbj.com – Colorado Springs
* Colorado Springs Independent
**csindy.com – Colorado Springs
**deltacountyindependent.com – Delta
* Denver Business Journal bizjournals.com/denver/ – Denver
* Denver Daily News thedenverdailynews.com – Denver
* Douglas County Business Magazine
* Douglas County News-Press dcnewspress.com – Castle Rock
* Eagle Valley Enterprise eaglevalleyenterprise.com – Eagle
* Estes Park Trail-Gazette eptrail.com– Estes Park (weekly)
* The Flume  theflume.com – Bailey Fairplay
* The Fort Morgan Times fortmorgantimes.com – Fort Morgan
* Fort Collins Now - Fort Collins Colorado fortcollinsnow.com
**gunnisontimes.com – Gunnison
* Haxtun-Fleming Herald hfherald.com – Haxtun
* Herald Democrat leadvilleherald.com – Leadville
* High Country News hcn.org – Paonia
* The Johnstown Breeze johnstownbreeze.com – Johnstown
* Journal-Advocate journal-advocate.com – Sterling
* Julesburg Advocate julesburgadvocate.com – Julesburg
* Kiowa County Press kiowacountypress.com– Eads
* La Junta Tribune Democrat lajuntatribunedemocrat.com –  La Junta
Referendum için ilk adımı Kongazçık yaptı

Açan Moldovada “Gagauziya (Gagauz Yeri) özel hak statusu için” zakonunu diiştirmää deyni  Moldova Yustiţiya Ministerliin kanadı atında Moldova pravitelstvosunun çalışmak grupası kuruldu, Gagauziya Halk Topluşu buna karşı kendi tepkilerini aldı.

İlktän konuylan ilgili Hederlez ayın (may) 23-dä 17-dä Gagauziya Halk Topluşun üstolan toplantısı oldu. Orada bir soruş incelener: Moldova Respublikasının öndercilerinin Gagauziya (Gagauz Yeri) avtonomiyasının yok etmesinä denemelerinä bakış. (Söz gelişi o üstolan toplantıda ne Gagauziya başkanı, ne da İspolkom başkanın yardımcıları vardı). 

Bu arada, Leonid DOBROV öndercilii altında, kuruldu bir iniţiativa grupası, angısı topladı 6 bin imza “Gagauziyanın Moldova Respublikasından çıkması hem 1990-cı yılın Harman ayın (avgust) 19-da kurulan Gagauz Respublikasına dönmää  deyni” Gagauziyada referendum yapmak için.

Sora, Orak ayın (iyül) 17-dä, GHTnın İnsan hakları hem zakonculuk komisiyasının teklifinä görä, Halk Topluşunda açık bir cümne toplantısı oldu. Orada Moldova Respublikasının içindä ya dışında Gagauziyanın gelecää için konuşmalar oldu.
Bu proţeslara ön vermää deyni hem onnar zakon çerçevesindä yapılsınnar deyni, Orak ayın 26-da Gagauziya Halk Topluşun Başı Dimitriy KONSTANTİNOV yolladı Gagauziyanın hepsi primarlarına hem sovetniklerinä bir kiyat hem GHTnın İnsan hakları hem zakonculuk komisiyasının Kararını, angılarında teklif ediler herbir küüdä hem kasabada bu konuyu incelesinnär hem 2013-cü yılın Ceviz ayının (sentäbri) 25-dän küü toplanrılarında, sobraniyalarda hem sovetlerin toplantılarında incelemää üç soruş:

- 2015-ci yılın Kırım (dekabri) ayına kadar Gagauziyada Referendum yapmaa “Gagauziyanın Moldova Respublikasından çıkması hem 1990-cı yılın Harman ayın (avgust) 19-da kurulan Gagauz Respublikasına dönmää  deyni”;
- Gagauziya halkının Evroaziya ekonomika ortaklıın Tamojnä birliinä bakışı;
- Gagauziya halkının Evropa integraţiyasına bakışı.

Bu kiyatlan ilgili ilk haber Kongazçıktan geldi. Harman ayın (avgust) 21-dä Kongazçıkta küü Sovetinın toplantısı oldu. Ona katıldılar GHT deputatları Zahar MİTUL hem İvan BURGUCU, GHTnın İnsan hakları hem zakonculuk komisiyanın predsedateli. Toplantıda incelendi soruşlar: Gagauziya seçicilerin Halk Topluşun deputatlarına danışmaları hem konuylan ilgili GHTnın İnsan hakları hem zakonculuk komisiyasının Kararı.

Kongazçık küüyün Soveti aldı karar 2013-cü yılın Harman ayın (avgust) 29-dan sora toplamaa küü Sovetinin maasuz sesiyasını hem küü toplantısını. Burada karar almaa ne türlü uurda kabletmää “Gagauziyanın Moldova Respublikasından çıkması hem 1990-cı yılın Harman ayın (avgust) 19-da kurulan Gagauz Respublikasına dönmää  deyni” Referendum için soruşu.
Gagauziyada kazakların ofiţer sisteması kurulêr

**Gagauziyada kazakların ofiţer sisteması kurulêr**. Rusiyanın kazaklar Birliin sovetinin kararına görä birkaç ayın içindä gagauzlara hem bulgarlara general hem polkovnik gradları verildi.

Bir ay geeri general gradı verildi Çadır kasabasının Sovetinin başına Konstantin KELEŞa. Şindi da kazak generalı oldu Gagauziyanın Halk Topluşunun deputatı İvan MARDAR. Polkovnik yaptılar Komrat muniţipiy Sovetinin predsedatel yardımcısını Vasiliy NEYKOVÇENı.

Kazakların eni ofiţerları hazırladılar hem verdilär dokumentları Gagauziyanın yustiţiya upravleniyasına, kurmaa deyni cümne kuruluşunu – «Казачество Гагаузии».
Skandal çorbacıların gagauziyada yaptıkları uzä çıker

Moldovanın üüsek uurda çorbacıların Moldova Baş vergi bölümünü başkanının Nikolae VİKOLunan telefonda lafetmelerin yazılarını presaya sızdırdılar.

O yazıların arasında var bir, ani doorudan Gagauziyanın Halk Topluşu seçimnerindä yapılmış. Orada işidiler nicä Moldova primyer-ministrusu Vlad FİLAT üfkelener, ani vergi bölümü (büünkü Gagauziya Halk Topluşu başının Dimitriy KONSTANTİNOVun firmalarının) banka esaplarını kapatmamış. Nikolae VİKOL deer, ani esapları kapatmışlar, ama sud onnarı açtırmış. Ozaman primyer-ministru emir verer o esapları enidän kapatmaa da ona raport vermää. (Vlad FİLAT: Bän sana Gagauziyaylan ne dedim.
Nikolae VİKOL: Hepsi erli-erindä. İlk akt 1,5 miliona (ştraf için) hazır. Arkadan ikinci akt geler.
Vlad FİLAT: Ye esaplar? Neçin onnarı açtınız?Nikolae VİKOL: Onnar danışma yaptılar. Suda.
Vlad FİLAT: Da ne danışma yaptısalar?
Nikolae VİKOL: Şindi çalışêrız esapları kapatmaa. İkinci akt 9 milion (ştraf için) yapıldı.
Vlad FİLAT: Nezaman esapları kapadacenız?
Nikolae VİKOL: Yaarına.
Vlad FİLAT: Yaarına raport veräsiniz, ani esapları kapattınız.
Ev yıkıler bekim yardım edeceklär

Ev yıkıler bekim yardım edeceklär

Bu eveldän kalma eski ev Gagauziyanın Kıpçak küüyündä bulunêr. Geler, ani onun örtüsünün üstündä zaman durgunmuş. Ama bu yannış. Evdä yaşamak var.

Patredä çekärkän tokata ev saabisi çıktı, yaşlı bir adam. Tanışmaa istedim. Adam dedi: “Adım önemli diil!”. Benim gazetadan olduumu üürendiynän dedi: “Yaz.

Bilsinnär, ani yaşamam zoor. Ev yıkılêr”. Biraz susmaktan sora başardı: “Bekim yardım edeceklär”. Sora döndü da aul içinä gitti. Kuvetsizliktän canıma sansın bir aar taş kondu.
Türkiyeyä yardım için

Büük ayın 28-dä (yanvar) Gagayziyadan beş kişilik bir delegaţiya Türkiyeyä ofiţial vizitlan yollandı. 

Delegaţiyada var Başkan Mihail FORMUZAL, Başkan yardımcısı Nikolay STOYANOV, ekonomika departamentının başı Vitaliy KÜRKÇÜ, çiftçilik departamentının başı İvan TOPÇU hem kultura departamentının başı Dmitriy KAMBUR.

Vizit zamanı iki taraflı işbirlii konuları konuşulacek, Türkiyenin Bakanıklarında buluşmaklar olacek, Gagauziyaya yardım soruşları kaldırılacek.
Falcılık hem farmazonnuk

Taa ilerdän Gagauziya öndercileri bildirdiydilär, ani Rusiyadan bu yıl parasız yardım olarak gelän 5 BİN TON solärka insannara parasız da daadılacek. Ama taa sora, kendi kararlarına görä, açıkladılar, ani solärka parasız verilmeyecek, ama insana paraylan daadılacek hem solärkanın 2 BİN TONU (büünkü paalara görä 2 MİLİON AMERİKAN DOLARINDAN ZEEDÄ) Gagauziya Başkanın rezervasına koyulacek.

Harman ayın (avgust) 19-da GRTda olan cannı yayında, gazetamızın baş redaktoru Todur ZANETin soruşuna: “Neçin insana solärka paraylan daadılacek? Litrası yaklaşık 9 leydän. Hem ne o solärkadan Başkanın fonduna 5% ödenecek?” Gagauziya Başkanın birinci yardımcısı Valeriy YANİOGLU ilktän dedi, ani bölä bişey yok. Ama sora, açan ona argumentlar getirildi, Canabisi açıkladı, ani bölä bir durum var. Solärka geeri dönän yardım gibi veriler. Bu “geeri dönän yardım” ne annamına geler?

Valeriy YANİOGLUnun sölediinä görä solärka insannara parasız veriler, ama bir vakıdadan. Sora onnar o solärkayı geeri çevirsinnär läzım. Herliim solärkayı çevirämärselär, ozaman onnar läzım olacek ödesinnär o paayı, ani şindi koydu İspolkom hem o 5%.

Ne düşer sölemää 2 bin ton Başkan rezervası için, Canabisi ölä da cuvap verämedi neçin bu rezerva yapıldı. Başka kaynaklardan da doorusunu üürenämedik. Onuştan o dooruluu üürenmää deyni bizä kalêr sadä fal atmaa. Neylän falı attık önemli diil: fasülaylan mı, kiyatlarlan mı, taşlan mı! Önemli o, ani fal Gagauziyada olan birkaç pek fasıl iş gösterdi.

İlkin, onu ani Gagauziya öndercileri büük FARMAZONNAR.

İkinci: Gagauziya öndercileri Farmazonnuk (fokuslar) oyunnarınnan PARASIZ solärkayı PARALI yaptılar.
Üçüncü: bir imzaylan olmayan erdän, var nicä demää havadan, kendileri için, bankalar gibi, % yarattılar. 
Dördüncü: solärkanın ACI dadını TATLI yapıp, bir parmak oynamasınnan Gagauziya Başkanının fonduna (acaba fonduna mı?) 2 MİLİON AMERİKAN DOLARI koydular.

Bunnarı fal gösterdi. Fala küsmää diil läzım. O sade gösterer onu neyi gösterer. Bizä sa kalêr sormaa (ama kimä soracez?): SOLÄRKA KİMÄ VERİLDİ, BAŞKANA MI OSA GAGAUZİYEYA MI?

Başkana sa - açıktan sölesinnär. Gagauziyaya sa - ozaman iş başka. Ozaman burada FARMAZONNUK geçmeyecek.
Vatan (videoklip)

Ceviz ayın (sentäbri) 15-dä Komrat restorannarın birisindä Moskvada yaşayan Gagauziyanın Tomay küüyündän duumalı Evgeniy KAPSAMUNun rock stilindä yazılı “Vatan” adlı gagauzça türküsünün hem bu türküyä videoklipın prezentaţiyası oldu. Türkü avtorunun Rusiyada büük biznesı var hem o Rusiyanın Dumasının deputatının yardımcısı olarak da işleer.

Prezentaţiyaya teklif edildi hem katıldılar politiklar, muzıka zanaatçıları, yazıcılar hem poetlar, jurnalistlär, kulturamızı sevän insannar.

İki saatlık prezentaţiyada ilktän annadıldı türkü hem türkünün avtoru için, videoklipı hazırlayan insannar için hem o klipın hazırlanması için. Söz gelişi eridir sölemää, ani klipın ideya hem yaratmak anası GRTnın predsedateli Ekaterina JEKOVA. Onun çalışmalarınnan bu klip dünneyi gördü hem klipın prezentaţiyası oldu.

Belliki klip insansız olmêêr. Klipı hazırlayan kollektiv da işin ustasıydı: prodüsor – Boris BEKKET, Moldovanın kıymetli artistı; rejisör – Teodor GUŢU, montaj – Lilian SKUTELNİK. Bundan kaarä klipta pay alan Kazayak “Sevda” ansamblisinin artistleri, gagauz küülerin sıradakı insannarı hem uşakları becerdilär göstermää dünneyä gagauzluumuzu, Vatan sevgimizi, patriotizmamızı.

Evgeniy KAPSAMUNun klipı gagauzça yapılan seftä klip diil. İlk klipı yaptı Gagauziyanın anılmış kultura adamı, kompozitoru hem türkücüsü Vitaliy MANCUL. Ama rock stilindä yapılan “Vatan” türküsünün klipı ilktir.

Bir şüpesiz var nicä demää, ani açan bitki-bitkiyä videoklip gösterildi, salonda bulunannar annadılar, ani türkü halizdän bir patriotik hem duygulu türküdür. Biri-biri ardı söz alan insannar açıklardılar vidiokliplan ilgili candan gelän duyguları. Belliydi, ani hepsicii bir takım düşünerlär: türküdä var patriotizma, var Vatanı hem milleti sevmäk, var ruh.
VeloHora

Ceviz ayın (sentäbri) üçüncü pazarı, Bütündünnää maşinasız gününä karşı (bakılêr Ceviz ayın (sentäbri) 22-dä), Kişinövda artık ikincilää “VeloHora” yortusu olêr. Bu yortuyu, kasabanın biçikleta sevennerinnän birliktä, “Gura Cainarului” firması hazırlêêr. Maasuz yortu için kasbanın yolları maşinalara deyni kapanêr, da kasaba biçikletacılara veriler.

Bu yıl “VeloHora” yortusu Ceviz ayın (sentäbri) 19-da oldu. Kişinevun Büük miilli toplantısı Meydanından başlayıp, kasabanın sokaklarında dört grupalı velomarafon yapıldı. “VeloHora” yortusuna 3 bin kişi katıldı.
Festivale katıldılär hem nicä katıldılar

Kişinevun Ştefan çel Mare parkında Ceviz ayın (sentäbri) 19-da geçti “Çeşitliktän birleşmäk” adlı X-cu Etnofestival. Onu hazırlêêr Moldovanın Etnikaarası ilişkileri bürosu. 6 yıl sıravardı Gagauziya hem Gagauziya başkannarı bu festivalä katıldı. Sora katılmaya sakınmaa başladılar. 2008-ci yılda 8-ci festivalä sade bir ansabli yollamıştılar. 9-cu festivalä sa hiç katılmadılar.

2009-cu yılında Etnofestivalin “Gagauzlar Aulu”, “Gagauzlar evi” eri boş kaldıydı, ama buna bakmadaan gagauz insannarı hep okadar festivalä katıldılar. “Ama onnar bu yortuda üüsüz gibiydilär, çil gibi daalmıştılar. Kimileri “Azerbaycan aulunda” konaktı, kimileri greklärlän “buyurardılar”, kimileri tatarlarlan tatlı laf buşmuştular, kimileri sţenadan gagaz türkülerini çaldılar” (“AS” No.9, 26.09.2009).

Bu yıl X-cu festivalä Gagauziya katıldı. Hem nicä katıldı! Masalar kurulu, filcannar dolu, Gagauziyayı annadan sergilär hem stendlar, tertipli ansamblilär hazırlı. Gagauziya Başkanı kendisi, Başkanın birinci yardımcısı, Gagauziya Upravleniyaların Başların çoyu burada dokuyup-bulunardılar. Paalı musaafirleri (Moldovanın geçici prezidentı, politika partiyaların liderları)  tuz ekmeklän karşlardılar. Nedän acaba?

Cuvap belli: yaklaşêr Moldova Parlamentı hem Gagauziya Başkanı seçimneri. Tabannar yanêr. Läzım göstermää, ani Gagauziyanın başkannarı büünkü gündä kuvettä bulunannarı severlär, bakırsın bekim onnardan birileri kendi sepedinä alaceklar.
Türk halkların kongresi

Harman ayın (avgust) 25-28 günneri arası Gagauziyada Türk Halkları  Kongresi geçer. Kongresin çalışmasında pay alêrlar Türk dünnesindän (Türkiye, Azerbaycan, Dagestan, Çuvaşiya, Krım tatarları, Sibir Tatarları, Kırgızistan, İran, Bulgariya, Angliya, İrak) temsilcilär hem Gagauziyadan 22 kişi.

Kongresi hazırladılar Moldova komunistler partiyasının temsilcileri.

Foto Komratın ofiţial sayrından.
Orkestranın yubileyi

Gagauziyanın duhovoy orkestrası (önderci – Vasiliy İVANÇUK) kendi 10 yıldmnümünü kutladı. 10 yılın içindä orkestra diil salt Gagauziyada, ama Moldovada da, Türkiyedä da, Belarusiyada da başka devletlerdä da anılmış oldu. Orkestranın ustalıı ölä üüsek uura kalktı, ani angı konkursa da katılmasa o konkursta birincilerin arasında olêr. Büün orkestra “halk orkestrası” adını taşıyêr.
İtaliya viza vermää başladı

İtaliya Büükelçiliin konsul bölümü Moldova vatandaşlarına deyni kendi kapularını açtı. Büük ayın (yanvar) 28-dän beeri konsulluk Kişinövda (“Vlayku Pırkêlab” sokaa Nr. 63) vizalar için dokumentleri kableder. Viza almak için ilerdän 01-505 telefondan yazılmaa läzım. Telefonda lafetmäk paralı. Bir minudun paası 42 ley.
Azerbaycan köklü anılmış güreşçiler listasi

**[[Azerbaycan]] köklü anılmış güreşçiler listasi**: 
* Arif Abdullayev
* Namig Abdullayev
* Sona Ahmadli
* Emin Ahmadov
* Ashraf Aliyev
* Hasan Aliyev
* Azad Asgarov
* Toghrul Asgarov
* Emin Azizov
* Patimat Bagomedova
* Rovshan Bayramov
* Chamsulvara Chamsulvarayev
* Islam Dugushiev
* Khetag Gazyumov
* Zafar Guliyev
* Jabrayil Hasanov 
* Masoud Hashemzadeh 
* Zelimkhan Huseynov
* Mogamed Ibragimov
* Aydin Ibrahimov 
* Ali Isayev 
* Khazar Isayev
* Rashid Mammadbeyov 
* Farid Mansurov
* Mehmet Akif Pirim
* Vitaliy Rahimov
* Yuliya Ratkevich
* Namig Sevdimov
* Sharif Sharifov
* Mariya Stadnik
* Saman Tahmasebi
* Novruz Temrezov

## Hem bak
*Azerbaycan
*Azerbaycan alfaviti
*Azerbaycan dili
*Azerbaycan aeroportlar listasi
*Azerbaycan gimnası
*Azerbaycan Kasabalar Listası
*Azerbaycan Milli Parlamenti
*Azerbaycan Rayonlar Listası
*Azerbaycan köklü anılmış arhitekturacılar listasi
*Azerbaycan köklü anılmış yazarlar listasi
*Azerbaycan köklü anılmış incenerlar listasi
Kazahstan köklü anılmış güreşçiler listasi

**[[Kazahstan]] köklü anılmış güreşçiler listasi**

* Yermek Baiduashov

* Islam Bairamukov

* Tatyana Bakatyuk

* Vladimir Bakulin

* Darkhan Bayakhmetov

* Askhat Dilmukhamedov

* Zhuldyz Eshimova

* Daniyal Gadzhiyev

* Asset Imanbayev

* Aleksandr Ivanov

* Elmadi Jabrailov

* Almat Kebispayev

* Igor Klimov 

* Magomed Kurugliyev

* Gennadiy Laliyev

* Asset Mambetov

* Maulen Mamyrov

* Mkhitar Manukyan

* Yuriy Melnichenko

* Roman Melyoshin

* Zhassulan Mukhtarbekuly

* Marid Mutalimov

* Anatoly Nazarenko

* Daulet Niyazbekov

* Baurzhan Orazgaliyev

* Andrey Samokhin

* Daulet Shabanbay

* Yelena Shalygina

* Abdulkhakim Shapiyev

* Baluan Sholak

* Olga Smirnova

* Leonid Spiridonov

* Akzhurek Tanatarov

* Nurbakyt Tengizbayev

* Taimuraz Tigiyev

* Nurmakhan Tinaliyev

* Georgiy Tsurtsumia

* Daulet Turlykhanov

* Zhaksylyk Ushkempirov

* Yekaterina Larionova

* Olga Zhanibekova

* Dauren Zhumagaziyev

### Hem bak
* Kazahstan

* Kazahlar

* Kazahstan tengesi

* Kazah dili

* Astana
Kırgızistan köklü anılmış güreşçiler listasi

**[[Kırgızistan]] köklü anılmış güreşçiler listasi** 
* Konstantin Aleksandrov
* Bazar Bazarguruev
* Kanatbek Begaliev
* Arsen Eraliev
* Zhuldyz Eshimova
* Arsen Gitinov
* Daniar Kobonov
* Aleksandr Kovalevsky
* Aleksey Krupnyakov
* Magomed Musaev
* Vladimir Torgovkin
* Ruslan Tumenbaev
* Aisuluu Tynybekova

### Hem bak
* Kırgızistan
Romıniya köklü anılmış güreşçiler listasi

**[[Romıniya]] köklü anılmış güreşçiler listasi**

* Constantin Alexandru

* Alin Alexuc-Ciurariu

* Ludovic Ambruş

* Vasile Andrei

* Ion Arapu

* Ion Baciu

* Gheorghe Berceanu

* Valeriu Bularca

* Ion Cernea

* Rareș Chintoan

* Petru Ciarnău

* Bogdan Ciufulescu

* Roman Codreanu

* Petre Coman

* Constantin Corduneanu

* Gheorghe Corduneanu

* Eusebiu Diaconu

* Petre Dicu

* Estera Dobre

* Victor Dolipschi

* Ion Draica

* Nicolae Dumitru

* Ion Enache

* Ion Gabor

* Nicolae Ghiţă

* Nicu Gingă

* Ioan Grigoraş

* Francisc Horvat

* Gheorghe Ignat

* Vasile Iorga

* Nicolae Martinescu

* Ion Marton

* Ilie Matei

* Stelică Morcov

* Şerban Mumjiev

* Virgil Munteanu

* Ştefan Negrişan

* Nicolae Neguţ

* Enache Panait

* Ion Panait

* Ion Păun

* Ana Maria Pavăl

* Dumitru Pârvulescu

* Petre Poalelungi

* Simion Popescu

* Vasile Pușcașu

* Ştefan Rusu

* Marian Sandu

* Ladislau Şimon

* Gheorghiţă Ştefan

* Ştefan Stîngu

* Gheorghe Stoiciu

* Ion Țăranu

* Petru Toarcă

* Marcel Vlad

### Hem bak
* Romıniya

* Romınnar

* Romın dili

* Bukureş

* Romın köklü anılmış karikaturacılar listasi
 
* Romıniya Kasabalar Listası

* Romıniya gazetaları listasi
 
* Romıniya köklü anılmış aktyör hem aktrisalar listasi

* Romıniya köklü anılmış arhitekturacılar listasi
Özbekistan köklü anılmış güreşçiler listasi

**[[Özbekistan]] köklü anılmış güreşçiler listasi**
* Muminjon Abdullaev
* Dilshod Aripov
* Aleksandr Dokturishvili
* Arsen Fadzayev
* Soslan Gattsiev
* Ildar Hafizov
* Magomed Ibragimov
* Makharbek Khadartsev
* Shamseddin Khudoyberdiev
* Bakhodir Kurbanov
* Kurban Kurbanov
* Rashid Kurbanov
* Dilshod Mansurov
* Ikhtiyor Navruzov
* SDavyd Saldadze
* Zaurbek Sokhiev
* Elmurat Tasmuradov
* Artur Taymazov
* Elbek Tazhyieu
* Soslan Tigiev

### Hem bak
* Özbekistan
Üülen Afrika Respublikası köklü anılmış güreşçiler listasi

**[[Üülen Afrika Respublikası]] köklü anılmış güreşçiler listasi** 
* Heinrich Barnes
* Trevor Prangley
* Jan van Rensburg

### Hem bak
* Üülen Afrika Respublikası